ออมสินเปลี่ยนไป๋
โดย...สะระแหน่
6 พ.ค. 2558

โดย...สะระแหน่
หลังจากที่แบงก์ออมสินได้ “ชาติชาย พยุหนาวีชัย” อดีตผู้บริหารกสิกรไทย มาขึ้นแท่นผู้อำนวยการแบงก์ครบ 6 เดือน อาจจะเห็นว่าออมสิมเริ่มเปลี่ยนไป๋ เพราะแว่วๆ ได้โคลนนิ่งระบบ “กสิกรไทย” มาใช้ใน “แบงก์ออมสิน” ประเดิมประกาศจะดันกำไรออมสินพุ่ง 3 หมื่นล้านบาท จากเดิมอยู่ที่ประมาณ 2 หมื่นล้านบาท
ที่เด็ดที่สุดตั้งเป้าหมายเน้นหารายได้จากค่าธรรมเนียมเพิ่มเกือบเท่าตัว ล่าสุดได้มอบเป้าหมายให้พนักงานออมสินจะต้องหาบัตรเดบิตให้ได้สาขาละ 3,600 บัตร มีทั้งหมด 1,121 สาขา รวมๆ แล้วถ้าได้ตามเป้าหมายยอดบัตรเดบิตจะทะลุ 4 ล้านบัตร แต่อย่างน้อยๆ ปีนี้ก็ประกาศไปแล้วว่าจะดันยอดบัตรเดบิตให้เพิ่มปีละ 1 ล้านบัตร
ตอนนี้ลูกค้าคนเก่าคนแก่ของแบงก์ออมสินเริ่มบ่นๆ กันแล้ว โดยเฉพาะลดดอกเบี้ยสลากออมสิน  งานนี้ทำให้คนแก่งอนนะจะบอกให้